b"\n_START_ARTICLE_\nMas d'en Gil\n_START_SECTION_\nDescripci\xc3\xb3\n_START_PARAGRAPH_\nEl mas el conforma un conjunt format per tres edificis que es troben dins d'un recinte enjardinat, dominant la riera de Riudecols, vora la carretera de Reus a M\xc3\xb3ra. L'edifici central \xc3\xa9s l'habitacle, de planta quadrada i dues plantes. La planta baixa s'ordena entorn d'un eix sim\xc3\xa8tric sobre el qual s'assenta la pe\xc3\xa7a central que comunica el jard\xc3\xad posterior amb l'anterior. La segona planta, de dimensions m\xc3\xa9s redu\xc3\xafdes, \xc3\xa9s un quadrat perfecte; t\xc3\xa9 tres obertures a cada fa\xc3\xa7ana per damunt les terrasses de la planta baixa. La tercera planta est\xc3\xa0 formada per tres golfes amb cobertes a doble vessant que configuren un esquema de creu grega. Al centre s'aixeca una torreta quadrada coberta a quatre aig\xc3\xbces, amb un sol buit per cara i envoltat per una balustrada. Al jard\xc3\xad hi ha una capella dedicada a sant Josep, del mateix estil de la casa, feta d'obra amb maons i paredat.\n_START_SECTION_\nHist\xc3\xb2ria\n_START_PARAGRAPH_\nLa masia va ser constru\xc3\xafda el 1878 amb pretensions de vil\xc2\xb7la residencial, molt t\xc3\xadpica de l'\xc3\xa8poca. \xc3\x89s de destacar el jard\xc3\xad."